cyanic-selkie/wikianc huggingface dataset:
François Boucher
Liv og virke
I 1734 blei Boucher medlem av det kongelege franske kunstakademiet. Året etter blei han tilsett ved Beauvaismanufakturen, og utforma gobelengtapet for denne og for Des Gobelins i Paris. I 1755 blei han leiar (inspektør) ved Des Gobelins etter Jean-Baptiste Oudry. Boucher verka også som interiørarkitekt, teaterdekoratør, teiknar og grafikar. Boucher blei også kjend som bokillustratør, og var samtidig med Hubert-François Gravelot, Charles Eisen og Charles-Nicolas Cochin.
På 1740-talet var François Boucher blitt kjent med Madame de Pompadour, den offisielle elskarinna til Ludvig XV, og måla fleire portrett av henne. Gjennom hennar innverknad ved hoffet blei han førstehoffmålar (premier peintre) i 1765.
Baglamas
Baglamas (gresk μπαγλαμάς, tyrkisk bağlama), fleirtal baglamades) eller baglamadaki (μπαγλαμαδάκι) er eit luttinstrument frå gresk musikktradisjon som ein spelar ved å klimpra på strengane. Det er ein mindre utgåve av bouzoukien som ligg ein oktav høgare (typisk D-A-D). Baglamas blir vanlegvis brukt i lag med bouzouki i Pireus-forma av musikkforma rebetiko.
Namnet kjem frå tyrkisk bağlama, eit liknande instrument.
Murgashbreen
Murgashbreen (Lednik Murgash) er ein 3,4 km lang og 3,2 km brei isbre som ligg aust og søraust for Lloyd Hill, vest for Tile Ridge og nordvest for Hebrizelm Hill på Greenwich Island i Sør-Shetlandsøyane i Antarktis. Han flyt sørover og ut i Kramolin Cove i McFarlane Strait mellom Yovkov Point og Kaspichan Point.
Isbreen er kalla opp etter fjellet Murgasj vest i Balkanfjella i Bulgaria.
Fylkesveg 6630
Fylkesveg 6630 går mellom Børsa og Laugen i Skaun kommune. Vegen er 6,0 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 757 i Sør-Trøndelag.
Carey Range
Carey Range er ei fjellkjede søraust i Palmer Land. Ho er kring 65 km lang og 10 km brei med toppar opp til 1700 moh, mellom Mosbybreen og Fentonbreen. Fjellkjeda vart kartlagd av US Geological Survey frå flyfotografi teken av U.S. Navy 1966–69. I samband med at fleire namn i området er kalla opp etter forskarar på kontinentaldrift, vart fjella namngjevne av Advisory Committee on Antarctic Names etter Samuel W. Carey, som var ein australsk geologiprofessor ved University of Tasmania, 1946–1970.
Kletsjevtse
Kletsjevtse (makedonsk Клечовце) er ein landsby i kommunen Kumanovo i regionen Nordaust i Nord-Makedonia. Kletsjevtse var tidlegare eigen kommune, men vart oppløyst i 2004. Landsbyane Kletsjevtse,, , , , og  vart innlemma i Kumanovo, medan landsbyane , , , , ,  og  vart innlemma i Staro Nagoritsjane.
Den tidlegare kommunen Kletsjevtse hadde 1 609 innbyggjarar ved folketeljinga i 2002, medan sjølve landsbyen hadde 573 innbyggjarar.
Columbia Mountains
Columbia Mountains er ei gruppe berre fjelltoppar, ryggar og nunatakar nær austenden av Dyer Plateau i Antarktis. Dei ligg 32 km søraust for Eternity Range i Palmer Land. Fjella vart kartlagde av U.S. Geological Survey i 1974. Dei vart namngjevne av Advisory Committee on Antarctic Names etter Columbia University i New York City, som i fleire år i 1960- og 1970-åra sende geologiar for å studere strukturane i Scotia Ridge.
Anders Bergan
Anders Olsson Bergan var ein norsk lærar, gardbrukar, revisor og stortingsmann frå Røros i Sør-Trøndelag. Han var medlem av Venstre.
Bergan var stortingsrepresentant 1892-1906 for Søndre Trondhjems amt, 1906-09 og 1913-15 for «Guldalens kreds». Heile tida var han medlem av protokollkomiteen, frå 1904 sekretær i komiteen. I 1902 av nøytralitetskomiteen. 1905-09 og 1913-15 av valkomiteen og 1913-15 av komiteen etter paragraf 75 i grunnlova.
Thore Myrvang
Thore Embretsen Myrvang var ein norsk lærar, gardbrukar og stortingsmann frå Tynset i Hedmark. I sine år på Stortinget representerte han Venstre fram til 1903, sidan Arbeiderdemokratene. Han var bror til Tore Aaen.
Myrvang var son til ein gardbrukar i Tynset. Han vart seminarist frå Hamar i 1877, deretter var han lærar i Stor-Elvdal. År 1896 kjøpte han gard i Stor-Elvdal og var sidan gardbrukar òg. Han var medlem av heradsstyret i mange år, ordførar 1901-04.
Myrvang representerte Hedemarkens amt på Stortinget 1895-1906, heldt fram 1906-09 som representant for einmannskrinsen Søndre Hedemarken. 1895-97 var han medlem av næringskomite nr 2, 1898-1900 sekretær i same. Sekretær i Odelstinget 1898-1909, medlem av valkomiteen 1900-09. Frå 1900 var han også medlem av kyrkjekomiteen, 1905-09 sekretær i same.
Myrvang var landsstyremedlem av Arbeiderdemokratene og av landsforeininga for krinssjukekassene. Også medlem av ein departemental komite om valdgift i arbeidstvistar.
Anders Nicolai Kiær
Anders Nicolai Kiær var ein norsk statistikar. Han var direktør ved det statistiske Centralbyraa 1876–1913.
Kiær vart cand. jur. i 1860, og vart året etter tilsett ved Indredepartementet sitt statistiske kontor (tabellkontoret). Han vart sjefen til kontoret i 1867. Då det vart utskilt som eit eige institutt, det statistiske centralbyraa, vart han den første direktøren her, og sat i stillinga heilt til 1913.
Kiær var den første sjefen i det statistiske sentralbyrået, og under leiinga hans voks statistikken om Noreg til å omfatte alle sider av det økonomiske og sosiale livet i staten. I dette arbeidet samarbeidde han i mange år med Jacob Mohn.
Kiær var òg interessert i internasjonalt statistisk arbeid, og deltok på ei rekkje internasjonale statistikarmøte. På oppfordring av den internasjonale kongressen i Haag i 1869 skreiv han eit verk om internasjonal skipsfart. I 1885 deltok han i stiftinga av Institut international de Statistique, og tok initiativ til møtet mellom sjefane for dei skandinaviske landa sine statistiske byrå i 1889, som førte til eit omfattande samarbeid mellom desse.
I Noreg deltok han i skipinga av Den statsøkonomiske forening i 1883, og redigerte tidsskrifta til samskipnaden Statsøkonomisk Tidsskrift i ei årrekkje. Han deltok òg i skipinga av Foreningen til søndagens rette brug og av Christiania forening til fremme af sædelighed. Han skreiv ei rekkje verk med statistisk innhald, og bidrog med bindet om Smaalenenes amt i serien Norges land og folk.
Kjelder
''
Angulær
Angulær er eit omgrep som tyder noko som dannar eller omfattar vinklar, til dømes angulær forstørring som tyder vinkelforstørring, og angulær avstand som tyder vinkelavstand.
Andrej Kolmogorov
Andrej Nikolajevitsj Kolmogorov var ein russisk matematikar som leverte viktige arbeid innanfor fleire område av matematikken. Han er særleg kjend for dei grunnleggande arbeida i tilknyting til sannsynsomgrepet. Han grunnla den aksiomatiske oppbygginga av sannsynsteorien basert på målteori.
Newark
Newark er den største byen i delstaten New Jersey i USA, med rundt 280 000 innbyggjarar. Newark høyrer til storbyområdet knytt til New York by, og huser ein av dei større flyplassane i storbyområdet, Newark Liberty International Airport. Byen har også djuphamn og er eit sentrum for handel og kommunikasjon.
Matematisk analyse
Matematisk analyse (eller berre analyse) er eit av hovudområda i matematikken og omfattar i den vidaste forstanden heile den matematiske utviklinga som har utgangspunktet i oppdaginga til Isaac Newton og Gottfried Wilhelm Leibniz av differensial- og integralrekninga mot slutten av 1600-talet. Sidan den gong har det voks fram fleire meir eller mindre fråskilde felt innanfor matematisk analyse. Desse omfattar mellom andre uendelege rekkjer, variasjonsrekning, differensiallikningar, Fourieranalyse, kompleks analyse, vektor- og tensoranalyse, mål- og integrasjonsteori og funksjonalanalyse.
Newark
New Jersey Institute of Technology frå 1881 og fleire avdelingar av Rutgers University ligg i Newark.
Matematisk analyse
Historia til analysen
Historikarar reknar med at matematisk analyse har røtene sine heilt tilbake til matematikarane i den greske antikken. Den hellenistiske matematikaren Eudoxos hadde blant anna ein metode for å rekne ut areal av flater og volum av lekamar, som blir rekna som ein tidleg forløpar for integrasjon. Arkimedes utvikla desse ideane vidare til ein heuristikk som minner om integralrekning. Etter Arkimedes skjedde ikkje noko viktig med utviklinga av analysen på nærare 500 år.
Sjølv om den matematiske analysen altså har røtene sine heilt tilbake i oldtida, er det først på midten av 1600-talet at dei meir generelle teknikkane knytte til grenser og infinitesimalar dukkar opp. Då Fermat og Descartes grunnla den analytiske geometrien i 1637 fekk ein òg eit verktøy for å gjere meir omfattande utrekningar for generelle kurvar. Desse oppdagingane leia både Fermat og Descartes til å utvikle reknemetodar for å studere maksimalverdiar og tangentar.
I åra etter var det fleire som jobba med problem knytte til tangentar, men fullstendige derivasjonsteoriar slik vi kjenner dei i dag vart først utvikla av Isaac Newton og Gottfried Wilhelm Leibniz. Dei to oppdaga òg samanhengen mellom integrasjon og derivasjon, og dei gjorde sine oppdaginga uavhengig av kvarandre og omtrent samstundes. Begge blir rekna som grunnleggjarar av den matematiske analysen.
Derivasjon
Den deriverte gjev den momentane endringa til ein funksjon (f(x)) per endring av funksjonsargumentet (x). For reelle funksjonar av ein variabel blir kalla dette verdien for stigningstalet til funksjonen. Stigningstalet er definert som stigninga til tangenten til funksjonen i punktet og kan estimerast ved hjelp av sekantar. Ein viktig spurnad knytt til om ein funksjon er deriverbar eller ikkje er om han er kontinuerleg overalt. Ikkje alle funksjonar er deriverbare overalt. Til dømes kan ein funksjon vere diskontinuerleg eller ha ein loddrett tangent i eit punkt, og då vil den deriverte vere udefinert for dette punktet.
Dersom vi har ein funksjon f som kan definerast i ein omegn omkring punktet x, seier vi at f er deriverbar i x dersom følgjande grenseverdi eksisterer:
Her er h avstanden mellom punktet x og eit anna punkt som vi vil ha nærmast mogleg x, ved å senke h mot 0. Vi skriv det slik:
og vi kallar denne storleiken for den deriverte til f i punktet x.
Derivasjon er eit sentralt emne i matematisk analyse, og det blir mykje brukt i samband med kurvedrøfting. Ved hjelp av ulike teknikkar knytte til derivasjon, kan vi blant anna finne maksimums- og minimumspunkt for kurvar. Vi skil mellom globalt maksimum og minimum, som er absolutte maksimums- og minimumspunkt på ein kurve, og lokale maksimum og minimum. Andre eigenskapar ved kurvar som vi kan analysere ved hjelp av derivasjon er i kva grad ei kurve er konveks eller konkav innanfor eit bestemt intervall, og vi kan òg bruke derivasjon til å avgjere eventuelle asymptoter til ein kurve.
Integrasjon
Heilt frå ganske tidleg i historia til menneskja har det knytte seg interesse i å finne storleiken til ulike geometriske objekt. Så lenge figurane har rette kantar og flatar kan slike problem løysast ganske lett, men når kantar og flater er krumme blir problema straks mykje vanskelegare. Integrasjon kan blant anna brukast til å gjere utrekningar av areal og volum.
Analysen sitt fundamentalteorem
Den grunnleggjande oppdaginga til Newton og Leibniz var at integrasjon og derivasjon var omvende rekningsartar. Dermed kunne ein løyse integrasjonsoppgåver ved å finne den antideriverte, i staden for å bruke arbeidskrevjande summasjonar, slik ein hadde gjort tidlegare. Det teoretiske grunnlaget for denne metoden finn vi i det som blir kalla analysen sitt fundamentalteorem.
Kort fortalt går dette teoremet ut på at dersom funksjonen er kontinuerleg, så er f integrerbar på eit kvart intervall innanfor dette området (frå  og med a, til og med b). Då er følgjande funksjon deriverbar:
Og den deriverte til funksjonen F(x) blir då lik f(x).
Bakgrunnsstoff
Bøker på nettet (engelsk)
Can't Get You Out of My Head
«Can't Get You Out of My Head» er ein dansepopsong spelt inn av den australske songaren Kylie Minogue til det åttande studioalbumet hennar, Fever. Songen vart skriven og produsert av Cathy Dennis og Rob Davis, og vart utgjeven som den første singelen frå albumet.
Informasjon
«Can't Get You Out of My Head» vart den til då mest suksessfulle singlen av Minogue. Singelen nådde førsteplass på topplistene i over 40 land og har selt over 4 millionar eksemplar. Songen fekk mange positive meldingar frå kritikarar. I biografien til Minogue er songen skildra som den mest vellykka songen hennar til då.
Kari Gjeitnes
Kari Vikhagen Gjeitnes er ein norsk tidlegare langrennar frå Røvik/Skåla i Molde. Ho var medlem i Skåla IL til 2007, sidan representerte ho Henning Skilag. Gjeitnes vann sprint-tevlinga ved junior-VM 2005. Ho sleit med å hevde seg på nasjonalt toppnivå som senior, tok som best NM-sølv i sprint-øvinga under Ski-NM 2008 og 2015. Under verdsmeisterskapen 2015 i Falun gjekk ho inn til femteplass i sprint, klassisk stil.
I sin siste sesong som aktiv, 2020-sesongen, sigra Gjeitnes i turrennet Marcialonga. Samanlagt vart ho nummer 2 i den internasjonale turrenn-turneringa (Ski Classics 2020).
Can't Get You Out of My Head
Komposisjon
«Can't Get You Out of My Head» er ein midtempo dansepopsong med påverknad frå elektronisk musikk. Musikken blir laga av eit elektrisk piano, strykarar og ulike elektroniske lydar.
Utgjeving og listeplasseringar
«Can't Get You Out of My Head» vart utgjeven 8. september 2001. I heimlandet til Minogue Australia gjekk songen rett inn på listetoppen, den sjuande gongen ho oppnådde dette. Songen låg fire veker på listetoppen i Australia og vart den tredje mest selde singelen det året. I tillegg nådde songen førsteplass i New Zealand og vart liggjande der i tre veker. Han nådde førsteplassen i alle dei europeiske landa bortsett frå Finland, der han nådde nummer fem. Han nådde førsteplassen for ei veke i Frankrike og Tyskland, der han selte over 500 000 eksemplar i kvart av landa. Singelen selde 306 000 eksemplar i den første veka si etter utgjevinga, og nådde førsteplassen på UK Singles Chart, der han vart liggjande fire veker på toppen. Ved utgangen av året hadde singelen selt over ein million eksemplar.
Etter suksessen som songen oppnådde rundt om i verda vart «Can't Get You Out of My Head» utgjeven i USA. Han debuterte på nummer sekstifire på Billboard Hot 100 og nådde nummer sju i den niande veka på hitlistene. I august 2005 sertifiserte Recording Industry Association of America singelen til gull for eit sal på over 500 000 digitale nedlastingar i USA.
Musikkvideo
Videoen viser Minogue som køyrer i eit framtidslandskap mot ein storby. I eit futuristisk bylandskap med dansarar i kvite kostyme som dansar som robotar. Minogue kjem til og dansar med dei i ei tilsvarande drakt. I den neste scenen dansar ho innandørs med dansarar i raude drakter med bøtteaktige hattar; ho sjølv ber ei kort, utfordrande hettedrakt som fekk mykje omtale. Til slutt opptrer Minogue i ein metallaktig kjole i eit mørkt utandørs bylandskap med dansarar kledde i svart. I 2002 vann videoen ein pris på MTV Video Music Awards for beste koreografien.
Andre versjonar
* Desse versjonane var ikkje tilgjengelege ved den opphavlege utgjevinga.
Karposj i Kumanovo
Karposj (makedonsk Карпош) er ein landsby i kommunen Kumanovo i regionen Nordaust i Nord-Makedonia.
Musalabreen
Musalabreen (Lednik Musala) på Greenwich Island i Sør-Shetlandsøyane i Antarktis grensar til St. Kiprian Peak i sør, Vratsa Peak i sørvest, central Breznik Heights i vest, og Ilarion Ridge på grensa til Hardy Cove i nordaust. Han strekkjer seg 3,7 km frå aust til vest and 2,2 km frå nord til sør, and drains austover og ut i Bransfieldsundet nord for Fort Point.
Isbreen er kalla opp etter Musala|Musala Peak]] i Rilafjella, toppen av Bulgaria og Balkan Peninsula.
Fylkesveg 6632
Fylkesveg 6632 går mellom Laugen og Sør-Egga i Skaun kommune. Vegen er 3,6 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 771 i Sør-Trøndelag.
Basrah i Jemen
Basrah er ein landsby aust i Jemen. Han ligg i Hadhramaut guvernement.
Bat Yam
Historie
Bat Yam vart grunnlagd i 1926 som Bayit VaGan (hebraisk skrift בית וגן; Hus og hage). Under Palestinaopprøra i 1929 vart byen angripen av palestinarar frå Jaffa og vart evakuert av dei britiske styresmaktene. I 1930 vart han busett på ny. I 1936 fekk han status som lokal kommune og vart omdøypt Bat Yam. I 1945 budde 2 000 jødar i Bat Yam. I følgje the Jewish National Fund hadde byen i 1947 eit folketal på 4 000.
Etter Dei sameinte nasjonane stemnde for ein delingsplan den 29. november 1947 og den påfølgjande borgarkrigen, vart innbyggjarar både i Bat Yam og Jaffa råka av valdelege handlingar, inkludert snikskyttarar. Den 13. mai 1948 overgav Jaffa seg til jødiske styrkar.
I åra etter at landet Israel oppstod, voks Bat Yam kraftig på grunn av masseimmigrasjon og han fekk bystatys i 1958. Ein liten hasidisk enklave av Bobover Hasidim, kalla Kiryat Bobov, vart grunnlagd i 1959. Byen har eit større samfunn med jødar frå Tyrkia (kring 23% av folketalet). Bat Yam opplevde nok ein periode med kraftig vekst tidleg i 1980-åra til seint i 1990-åra, med masseimmigrasjon frå det tidlegare Sovjetunionen og Etiopia.Det bur òg ein del arabarar i Bat Yam, både muslimar og kristne, og mange av dei flytta frå Jaffa. Ein god del vietnamesisk-israelarar eller vietnamesarar av israelsk opphav, bur i Bat Yam.
Idrett
Den største fotballklubben i byen, Maccabi Ironi Bat Yam, spelar fortida i Liga Leumit, det tredje nivået i israelsk fotball.
Al Gal-stranda i byen vert rekna som ein av dei beste stadane for surfing i regionen.
Venskapsbyar
Bat Yam er venskapsby med:
Fylkesveg 6634
Fylkesveg 6634 går mellom Rossvoll og Viggja i Skaun kommune. Vegen er 6,0 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 773 i Sør-Trøndelag.
Antilogaritme
Kjelder
antilogaritme. (2011-10-29) I Store norske leksikon. Henta frå http://snl.no/antilogaritme
FA-cupfinalen i fotball 2004
FA-cupfinalen i fotball 2004 fann stad på Millenium stadion i Cardiff 22. mai 2004, med 71 350 tilskodarar på tribunane. Manchester United sikra seg pokalen etter å ha vunne med 3-0 over London-laget Millwall FC.
Kampen
Manchester United tok leiinga ved Cristiano Ronaldo i det 44. minutt. I den andre omgangen auka Ruud van Nistelrooij til 2-0 på eit straffespark i det 65. minutt, same mann fastsette sluttresultatet til 3-0 i det 81. minutt.
Manchester United stilte med: Tim Howard, Gary Neville, Wes Brown, Mikaël Silvestre, John O’Shea, Darren Fletcher, Roy Keane, Paul Scholes, Cristiano Ronaldo, Ruud van Nistelrooij og Ryan Giggs. Sju minuttar før kampen var over, vart Howard, Fletcher og Cristiano Ronaldo tekne av bana, inn kom målvakta Roy Carroll, Nicky Butt og Ole Gunnar Solskjær.
Dommaren heitte Jeff Winter.
Tomas Northug
Tomas Northug er ein norsk tidlegare langrennar frå Mosvik i Nord-Trøndelag, medlem i Strindheim IL. Han hevda seg einast i sprint-øvingar.
Darren Fletcher
Darren Barr Fletcher er ein skotsk fotballspelar som var med om å vinne ei rad store fotballturneringar gjennom sine 12 år med Manchester United. Midtbanespelaren er sidan 2017 Stoke City-spelar. Fletcher deltok i 80 landskampar for Skottland i tida 2003-17.
Tomas Northug
Northug vann sprint-tevlinga ved junior-VM 2010. Han streva med å nå nasjonalt toppnivå, einast i 2015-sesongen fekk han jamnt delta i verdscuprenn. Under tevlingane i Davos i desember 2014 vart han sjette- og sistemann i sprintløypa. Den 17. januar 2015 overraska han med å vinne sprinten ved verdscuprenna i Otepää. Dermed kom han med i troppa til Ski-VM 2015 i Falun. I finalen enda han på femteplass, storebroren Petter Northug vann tevlinga. Etter den tid hamna Tomas Northug i bakleksa og la opp i 2017.
Darren Fletcher
Landslagsspel
Fletcher sin landslagdebut fann stad på Ullevål stadion i Oslo den 20. august 2003, som innbytar. I vennskapskampen makta korkje Noreg eller Skottland finn vegen til nettmauskane. Fram til oktober 2017 spelte Fletcher 80 landskampar for Skottland og skåra 5 landslagsmål. Han var lagkaptein 35 gongar, laget makta aldri å kvalifisere seg til ei stor landslagsturnering i hans speletid.
Quitobreen
Quitobreen er ein isbre som flyt nordaustsida av Mount Plymouth og flyt nordaustover til sjøen vest for Canto Point i nord Greenwich Island i Sør-Shetlandsøyane. Han vart kalla opp etter hovudistaden i Ecuador, Quito, kring 1990 av Den ecuadorianske antarktisekspedisjonen.
Sense
Sense (tysk, på fransk Singine) er eitt av sju distrikt i kantonen Fribourg i Sveits. Distriktet har eit areal på 265,3 km² og hadde 41 113 innbyggarar i 2010. Sense ligg heilt aust i kantonen og har ei lang austgrense mot kantonen Bern. Distriktet har namn etter elva Sense som for ein lengre del er grenseelv mot kantonen Bern. Hovudstad er Tafers, ein kommune som ligg ganske sentralt i distriktet.
Sense omfattar 17 kommunar. Düdingen og Wünnewil-Flamatt er dei to kommunane med meir enn 5 000 innbyggarar. Dei andre kommunane er Alterswil, Bösingen, Brünisried, Düdingen, Giffers, Heitenried, Plaffeien, Plasselb, Rechthalten, Schmitten, St. Antoni, St. Silvester, St. Ursen, Tentlingen, og Ueberstorf.
Dana Mountains
Dana Mountains er ei fjellkjede like nordvest for New Bedfordfjorden, som grensar til Mosbybreen i nord og Hainesbreen og Meinardusbreen i sør, i Palmer Land. Dei vart oppdaga og fotografert frå lufta av U.S. Antarctic Service 1939–41, Dei vart kartlagde av US Geological Survey frå landmålingar og frå flyfoto tekne av U.S. Navy, 1961–67, og ho vart namngjeven av Advisory Committee on Antarctic Names etter James Dwight Dana, ein amerikanske geolog.
Itzhak Perlman
Itzhak Perlman er ein israelsk-amerikansk fiolinist, dirigent og pedagog. Han har vore ein av dei mest populære fiolinistane i verda på 1900- og 2000-talet.
Berre fire år gammal vart han råka av polio, som førte til at han vart lam i beina, og har måtte nytte krykker resten av livet. Trass i handikappet synte Itzhak seg tidleg som eit stort talent på fiolin. Faren Chaim, ein barberar, såg raskt talentet til sonen og fekk ordna timar for han på Musikkakademiet i Tel Aviv. Kort tid etter heldt Perlman konsertar over heile Israel og fekk mykje merksemd. Den amerikanske talentspeiaden Ed Sullivan fekk vite om Perlman og førte den då 13 år gamle guten til New York City i 1959 for at han skulle spele på showet hans Caravan of Stars.
Perlman og foreldra valde så å busette seg i New York City, der den unge virtuose heldt fram å trekkje til seg merksemd. Han gjekk på Juilliard School of Music, og studerte med Ivan Galamian og Dorothy DeLay. Den offisielle debuten hans kom i 1963 ved Carnegie Hall der han spelte Wieniawski-konserten i fiss-moll  og vann Leventritt-konkurransen, der ein av premiane var ein konsert i lag med med New York Philharmonic, som på den tida var leia av Leonard Bernstein.
Etter desse triumfane vart Perlman tilsett hos impresarioen Sol Hurok som sendte han rundt på konsertturnear i USA, Europa, Asia og Israel dei neste åra. Han byrja òg å spele inn musikk i studio med RCA Records og fekk etter kvart kontrakt med EMI, Sony, Teldec og andre. Dei neste tre tiåra spelte han kosnertar av Beethoven, Brahms, Sibelius, Mendelssohn, Berg, Prokofiev, Tsjajkovskij, Dvorak, Paganini og mange andre. I 1966 gifta Perlman seg med Toby Friedlander. Paret budde på Manhattan og fekk fem barn i lag. Perlman arbeidde òg som lærar, frå 1975 ved Brooklyn College.
Perlman vart raskt kjend i 1970-åra med mange framføringar på fjernyn, som barneshowet Sesame Street, The Tonight Show, David Letterman og mange andre. Han har ofte spelt i Det kvite huset i Washington, særleg under Ronald Reagan, som gav han Medal of Liberty. Fram til 1990 hadde Perlman spelte med nesten alle dei store orkestra i verda og mange av dei viktige dirigentane.
Antinomi i matematikk
Antinomi er i matematikk ein logisk sjølvmotseiing som kan oppstå under oppbygginga og formuleringa av den grunnleggande omgrepsdanninga i matematikken.
Jiuzhaigou
Jiuzhaigou er eit dalområde med status som naturreservat og nasjonalpark i prefekturet Ngawa i det nordlege Sichuan, ein provins i det sørvestlege Kina.
Dalen ligg i fjellkjeda Min Shan, heilt i utkanten av Tibetplatået, og dekker eit areal på i kring 720 km². Han er kjend for sine mange fossar, som fell i fleire høgder, sine fargerike vatn og snødekte fjelltoppar. Høgda varier frå 2 000 til 4 500 meter over havet.
Jiuzhaigou blei teke med på UNESCO si verdsarvliste i 1992, og på verdas biosfærereservat i 1997. Han høyrer til kategori V (Verna landskap) i IUCN-systemet for kategorisering av verneområde. Turistområdet er klassifisert som eit AAAAA naturskjønt område av den nasjonale turismeadministrasjonen i Kina.
Geografi
Jiuzhaigou ligg i sørenden av fjellkjeda Minshan, 330 km nord for provinshovudstaden Chengdu. Han høyrer til Jiuzhaigou fylke (tidlegare Nanping fylke) i Ngawa autonome prefektur nordvest i Sichuan, nær grensa til Gansu.
Dalen strekkjer seg over 720 km², med buffersoner over 600 km² i tillegg. Høgda til området går frå 1998 til 2140 moh. (ved munningen av Shuzheng-kløfta) til 4558-4764 moh. på fjellet Ganzigonggai ved toppen av Zechawa-kløfta.
Klimaet er subtropisk til temperert monsun med ein gjennomsnittleg årstemperatur på 7,8 °C, med −3,7 °C i januar og 16,8 °C i juli. Total årleg nedbør er 761 mm, men i tåkeskogområda er det minst 1000 mm. 80 % av regnfallet skjer mellom mai og oktober.
Geologi og hydrologi
Landskapet i Jiuzhaigou er danna av høge karstformasjonar danna av brear og hydrologiske og tektonisk aktivitet. Det ligg på store forkastingar langs det divergerande beltet mellom Qinghai-Tibet-plata og Yangtze-plata, og jordskjelv har også forma landskapet. Berglaga er for det meste karbonathaldige bergartar som dolomitt og tufa, og noko sandstein og leirskifer.
Dalen omfattar nedslagsfeltet til tre kløfter, som er store nok til å ofte bli kalla dalar sjølv. Han er ei av kjeldene til Jialing-elva via Bailong-elva, og er del av elvesystemet til Yangtze.
Eit av dei best kjende fenomena frå Jiuzhaigou er dusinvis blå, grøne og turkise vatn. Dei lokale tibetanarane kallar dei haizi på kinesisk, som tyder 'son av havet'. Vatna har opphav i breaktivitet, blei demma opp av ras og andre naturfenomen, og blei så gjort permanente gjennom nedfelling av karbonat. Nokre av dei har høg konsentrasjon av kalsiumkarbonat, og vatnet er svært klart, slik at botnen ofte er synleg til og med ved store djupner. Fargen på vatna kan variera ut frå djupne, kjemisk samansetjing og miljøet rundt.
Nokre av dei mindre stabile demningane og formasjonane er blitt kunstig forsterka, og direkte kontakt med vatna og andre formasjonar er forbode for turistar.
Økologi
Økosystemet i Jiuzhaigou er klassifisert som temperert lauvskog med blanda fjell- og høglandsystem. Rundt 300 km² av det sentrale sceniske området er dekt av urørt lauv- og barskog. Desse skogane får sterke haustfargar i gult, raudt og oransje om hausten, slik at dette er ei populær årstid for turistar. Det finst ei rekkje planteslag av interesse, som stadeigne variantar av rhododendron og bambus.
Lokalt dyreliv omfattar kjempepanda og gyllen stumpnaseape. Begge populasjonane er særs små, med mindre enn 20 individ for pandaane, og isolerte. Framtida deira i dalen er usikker grunna den aukande turismen. Dalen er ein av berre tre kjende stader der ein finn den truga gnagararten Proedromys bedfordi. Ein har registrert 223 ulike fugleartar i Jiuzhaigou, mellom anna den truga flugesnapparen , trekryparen Certhia tianquanensis, tretåbuttnebb, blyfasan og blodfasan.
Historie
Jiuzhaigou tyder bokstaveleg 'Ni befesta landsbyar-dalen' etter ni tibetanske busetnader i dalen. Det avsondra området var folkesett av tibetanarar og qiangfolk i fleire hundreår. Fam til 1975 var det dårleg kjend av omverda. Det blei drive intensiv hogst her fram til 1979, då styresmaktene la ned forbod mot det. Staden blei gjort til nasjonalpark i 1982. Det blei skipa eit administrasjonsbyrå og området blei offisielt opna for turisme i 1984. Infrastruktur og reglar for vitjande blei fullført i 1987.
7 av dei 9 tibetanske landsbyane er framleis folkesette. I 2003 var det permanente folketalet i dalen rundt 1000, fordelt på 112 familiar. Grunna vernestatusen til parken er ikkje jordbruk tillate meir, så dei lokale innbyggjarane lever av turisme og statlege subsidiar.
Turisme
Sidan opninga har turistaktiviteten auka kvart år, frå 5,000 i 1984 til 170,000 i 1991, 160,000 i 1995, til 200,000 i 1997, av dei rundt 3,000 utlendingar. Talet på vitjande i 2002 var 1,190,000. I 2004 hadde området i gjennomsnitt 7,000 vitjande kvar dag, der ein skal ha hatt eit maksimumstal på 12,000 i høgsesongen. Byen Zhangzha ved utgangen av dalen og Songpan fylke i nærleiken har eit aukande tal hotell, medrekna fleire femstjernehotell.
Zharu-dalen (扎如沟, Zhārú Gōu) går søraust frå Shuzheng-kløfta. Han byrja ved Zharu buddhistkloster og endar ved Raudvatnet, Svartvatnet og Dalingvatnet.
Zharu-dalen har tradisjonelt ikkje blitt vitja så mykje av turistar, men blei opna for økoturisme i 2009. Medan det tidlegare ikkje var høve til å leggja ut på eigne turar i nasjonalparken her, er det her høve for eit mindre tal å dra på guida fotturar og camping.
West highland white terrier
West highland white terrier, som òg blir kalla berre westie, er ein liten terrierrase med opphav frå Skottland. Sjølv om west highland white og cairn terrierane har mykje av opphavet til felles, har selektiv avl skapt hunderasar med heilt ulike eigenskapar. Westien er saman med den skotske terrieren verdskjent på grunn av reklamen for ein skotsk whisky.
Rasen har lett for å få allergiske lidingar. Rasen er sporty og hardfør med stor sjølvtryggleik. Pelsen må trimmast regelmessig.
Rasehistorie
Cairn terrieren fekk av og til kvite kvalpar. Den skotske Malcolm-familien sette i gang selektiv avl med desse, og fekk fram ein rase som var lett synlege i dei skotske fjellheiane.
Jiuzhaigou
Samferdsle
Samanlikna med mange populære sceniske stader i Kina er Jiuzhaigou vanskeleg tilgjengeleg. Dei fleste turistane kjem til dalen ved hjelp av ei ti timar lang bussreise frå Chengdu langs Min-elvdalen, ein canyon der det kan skje små steinras og, i regntida, leirras, som kan gjera turen fleire timar lengre. Den nye motorvegen som blei bygd langs denne ruta blei hardt skadd i jordskjelvet i Wenchuan 2008, men er sidan blitt reparert. Nasjonalparkane Jiuzhaigou og Huanglong blei ikkje skadde i jordskjelvet, og blei ikkje stengde etter hendinga.
Sidan 2003 har det vore mogleg å fly frå Chengdu eller Chongqing til Jiuzhai Huanglong lufthamn, 3 448 meter oppe i fjellsida i Songpan fylke. Derfrå kan ein ta bussen ein time til Huanglong, eller ein og ein halv time til Jiuzhaigou. I 2006 blei det opna daglege flygingar til Xi'an i høgsesongen. I oktober 2009 blei det lagt til nye direkteflygingar frå Beijing, Shanghai og Hangzhou.
I august 2017 råka eit jordskjelv som målte 7,0 på Richter-skalaen Jiuzhaigou fylke, og forårsaka stor strukturell skade. Dalen blei stengd for turistar til 3. mars 2018, og så opna med avgrensingar.
Chengdu–Lanzhou-jernbanen er under konstruksjon, og kjem til å ha ein stasjon i Jiuzhaigou fylke.
Tsjerkezi
Tsjerkezi (makedonsk Черкези) er ein landsby i kommunen Kumanovo i regionen Nordaust i Nord-Makedonia.
Jiuzhaigou
Kjende stader
Jiuzhaigou omfattar tre dalar som danna ei Y-form. Rize- og Zechawa-dalane byrja i sør og møter kvarandre i midten av området der dei dannar Shuzheng-dalen, som går nordover til utløpet av dalen. Nede i desse dalane er det bygd eit vegnett på 55 km for turistbussar, i tillegg til plankevegar og små paviljongar for gåande. Plankevegane ligg vanlegvis på motsett side av vatna til vegane, slik at ein ikkje blir forstyrra av passerande bussar.
Tsjerkezi
Busetnaden hadde 3 741 innbyggjarar ved folketeljinga i 2002.
Jiuzhaigou
Kjende stader
Dei fleste vitjande tek ein buss til enden av Rize- og/eller Shuzheng-dalen, og går så nedover att til fots. Dei kan ta ein buss til neste stad om denne er for langt unna. Dei viktigaste stadene i kvar dal følgjer under.
Zechawa-kløfta
Zechawa-kløfta (则查洼沟, Zécháwā Gōu) er den søraustlege delen av Jiuzhaigou. Han er omlag like lang som Rize-kløfta (18 km), men når høgare opp (3150 m ved Longvatnet). Om ein går nedover frå det høgaste punktet i dalen, vil ein passera:
Fylkesveg 6636
Fylkesveg 6636 går mellom Viggja og Skjetnemyra i Skaun kommune. Vegen er 3,9 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 774 i Sør-Trøndelag.
Westinghouse Electric
Westinghouse Electric Corporation er eit tidlegare amerikansk industriselskap med base i Pittsburgh. Det vart grunnlagd i 1886 av George Westinghouse. Selskapet vart danna på grunnlag av at Westinghouse hadde overteke patentrettane til Nikola Tesla for vekselstraumteknikk. Det utvikla infrastruktur for elektrisitetsbruk i heile USA, og verka etterkvart innan ei rekkje felt som spente frå produksjon av turbinar, generatorar, motorar og anna utstyr til elektrisitetsproduksjon, elektrotekniske konsumvarer og kjerneteknikk.
I 1890 bygde selskapet Ames Hydroelectric Generating Plant i Colorado, verdas første kommersielle kraftverk for å produsera og senda ut vekselstraum. I 1937 bygde Westinghouse det første kjernekraftverket i USA, The Westinghouse Atom Smasher.
I 1998 blei elektrisitetsdelen av verksemda, Power Generation Business Unit, seld til tyske Siemens AG. Eit år seinare selde CBS heile kjernekraftverksemda si til British Nuclear Fuels Limited (BNFL). I samband med dette blei rettar til nament Westinghouse Electric Corporation overførte til dette dotterselskapet. Westinghouse Electric Company blei seld vidare til japanske Toshiba i 2006. Varemerket Westinghouse blir styrt av Westinghouse Licensing Corporation, eit dotterselskap til ViacomCBS.
Bayt Qishn
Bayt Qishn er ein landsby aust i Jemen. Han ligg i Hadhramaut guvernement.
Foreldingsfrist
Foreldingsfrist er ei avgrensing av kor lenge økonomiske krav og fordringar (i obligasjonsrett), straff eller straffeansvar (i strafferett). Ulike rettssystem og tilhøve har ulike fristar.
Noreg
I den norske Straffeloven dekkjer 6te Kapitel, «Opphør av straff og andre rettsfølger», forelding innan strafferett.
Foreldringsfristane er i følgje § 67:
Idømt straff som ikkje blir fullbyrda blir forelda ut frå kor lang tid straffa er idømt. Byrjinga av fristtida skjer når dommen om henne er rettskraftig. Straffa blir til dømes forelda etter 5 år for fengselsstraff i inntil 1 år, og etter 30 år for straff i meir enn 20 år.
Den vanlege foreldingsfristen for fordringar er tre år. Nokre fordringar kan ha særskilde fristar, til dømes 10 år for lån, fordringar ein har gjeve ut gjeldsbrev for, pensjonar og underhaldsbidrag. Foreldingsfristen for bankinnskot er minst 30 år sidan siste endring på kontoen. Fristen kan utvidast om den som har ei fordring ikkje veit om, og ikkje kan ventast å ha, kunnskap om henne.
William McGibbon
William McGibbon var ein skotsk komponist og fiolinist.
Liv
Kjelder frå 1700-talet har ulike opplysingar om mange detaljar frå livet hans, slik at mykje av dette er usikkert. Han var truleg fødd i Glasgow som son av fiolinisten Duncan McGibbon og kona hans Sarah Muir, sjølv om tidlegare kjelder seier han blei fødd i Edinburgh. Han kan ha studert i London under William Corbett, og kan ha reist til Italia i ungdommen, kanskje i lag med Corbett. Det verker som om han slo seg ned i Edinburgh på 1720-talet.
Han døydde i 1756, og let etter seg eigedelane sine til sjukehuset Edinburgh Royal Infirmary.
Virke
McGibbon var fyrstefiolinist i Edinburgh Musical Society sitt orkester frå 1726 til han døydde.
Han var ein produktiv komponist, særleg for fløyte, blokkfløyte og fele, men no er berre nokre få av verka hans kjende. Ifølgje Grove varierer dei i kvalitet. Dei tidlege verka hans viser påverknad frå Corelli, Handel, Veracini og Purcell, medan han etter 1740 produserte mange tilverkingar av skotske tonar, som då var svært populære, men som framleis viser ein italiensk innverknad.
Chuck av Chuck Berry
Chuck er det siste studioalbumet til den amerikanske rock and roll-songaren og gitaristen Chuck Berry. Det var det første studioalbumet hans på 38 år og vart generelt motteke positivt. Berry døydde ei stund etter albumet vart annonsert på 90-årsdagen hans og før det kom ut i 2017. Det vart den første plasseringa hans på Topp 10 på albumlista i Storbritannia sidan 1977 og debuterte på ein niandeplass.
Oversyn
Chuck var det første Berry-albumet på 38 år som hovudsakleg består av nye songar, etter Rock It i 1979. Albumet vart dedisert til kona Thelmetta «Toddy» Berry. Albumet vart annonsert på 90-årsdagen hans, 18. oktober 2016, med utgjeving i 2017. Med seg på albumet hadde Berry bandet som brukte å spele med han på konsertane, i tillegg til barna sine. Før han døydde 18. mars 2017, vart det implisert at dette albumet uansett kom til å bli hans siste.
Innspeling og utgjeving
Innspelinga var ferdig før han døydde. 21. mars 2017, tre dagar etter Berry døydde, vart det annonsert at albumet skulle kome 9. juli 2017. 21. mars vart ein song frå det nye albumet gjeven ut på singel, «Big Boys». Dette var den første singelen hans på 40 år. Melodien er ein livleg rock and roll-song om ein tenåring som ønskjer å gjere alt vaksne gjer. Albumet inneheld ti nye songar, inkludert ein oppfølgjar til songen «Johnny B. Goode» frå 1958, kalla «Lady B. Goode».
Mottaking
Chuck fekk generelt positive meldingar då det kom ut. På Metacritic, som samlar saman meldingar frå mange av dei største publikasjonane og nettstadane, har albumet ein samla karakter på 72 av 100, basert på 16 meldingar. Exclaim! meinte songane høyrdes kjend ut, men likevel forskjellig frå tidlegare. Robert Christgau rekna Chuck som «ei oppsummering av Berry som han har gjeve alt han har i».
Medverkande
The Blueberry Hill Band
Andre musikarar
Parkveien
Parkveien er ei gate i Bydel Frogner i Oslo, frå kryss med Pilestredet attmed den bygningen for Høgskolen i Oslo og Akershus som tidlegare var hovudbygningen på Frydenlunds bryggeri, går langsetter eine sida av Slottsparken, kryssar Henrik Ibsens gate (som tidlegare heitte Drammensveien på denne strekninga òg) går i fall ned til Munkedamsveien i Vika. Gata er til saman 1,6 kilometer lang. Statens representasjonsbolig ligg i Parkveien 45, men har tilkomst frå andre gater.
Parkveien har namn etter Slottsparken. Gata vart namnsett i 1864, men vart bygd allereie i 1840-åra i samband med utbygginga av bustadar i området bak Slottet. Opphavleg hadde gata namnet Store Parkvei.
Antoine Augustin Cournot
Antoine Augustin Cournot var ein fransk matematikar og sosialøkonom og ein av grunnleggjarane av den matematiske handsaminga av økonomiske problem. Hovudverket hans Recherches sur les principes de la théorie des richesses frå 1838 vart ikkje særleg lagt merke til i samtida hans, men vert i dag rekna som eit viktig pionerarbeid på dette området.
Toalettveske
Toalettveske eller toalettmappe er ei lita veske til å ha toalettsaker i, som tannbørste, tannkrem, tanntråd, deodorant, negleklippar, pinsett, såpe og barberutstyr. Ein bruker ofte toalettveske medan ein er på reise og under andre omstende der permanente hyller og skap for oppbevaring av toalettsaker ikkje er lett tilgjengeleg.
Handball under Sommar-OL 2008/Kvinner
Handball under Sommar-OL 2008 for kvinner fann stad frå 9. til 23. august 2008. Kampane vart spelt i to innandørshallar i Beijing. Tolv landslag deltok i turneringa. Laga var delt inn i to grupper med seks lag i kvar, der alle spelte kamp mot einannan. Dei fire beste laga frå kvar gruppe avanserte til kvartfinale. Vinnarane av semifinalane møttest til finale, medan taparane gjorde opp om bronseplassen. Noreg vann gull etter at dei slo Russland i finalen. Sør-Korea vann bronsefinalen over Ungarn.
Gruppe A
-
---
Gruppe B
-
Rolf Westfal-Larsen
Rolf Westfal-Larsen er ein norsk skipsreiar og direktør i reiarlaget Westfal-Larsen & Co..
Handball under Sommar-OL 2008/Kvinner
Gruppe B
---
Rolf Westfal-Larsen
Westfal-Larsen er medlem av inversteringsselskapet Hardball, som har henta fleire spelarar til fotballklubben SK Brann.
Handball under Sommar-OL 2008/Kvinner
Kvartfinaler
---
Plasseringskampar (5.- til 8.-plass)
--
Westfal-Larsen & Co.
Westfal-Larsen & Co. AS er eit norsk familieeigd reiarlag grunnlagt i Bergen i 1918 av Hans Westfal-Larsen for å overta fartøy og kontraktar som Westfal-Larsen hadde disponert frå 1905. Attåt tørrlasteskip byrja reiarlaget oversjøisk linjefart, i 1926 rundt Sør-Amerika (Westfal-Larsen Company Line) og i 1930 mellom det nordaustlege Stillehavet og Nord-Europa (Interocean Line). Ved utbrotet av den andre verdskrigen var Westfal-Larsen det nest største reiarlaget i landet, men mista ein stor del av flåten under krigen.
Westfal-Larsen satsa frå 1960-åra òg på kjemikalietransport og vart av dei største på området i verda, men selde i 1990 denne verksemda. Reiarlaget overførte i 1995 bulkskipa sine til det nye reiarlaget Masterbulk basert i Singapore. Skipa vert operert gjennom Star Shipping.
Budah
Budah er ein landsby aust i Jemen. Han ligg i Hadhramaut guvernement.
Batterbee Mountains
Batterbee Mountains er ei gruppe markante fjell med høgder opp mot 2200 moh, som dannar ein del av Dyer Plateau oppom George VI Sound, på vestkysten av Palmer Land. Det vart oppdaga og fotografert frå lufta av Lincoln Ellsworth den 23. november 1935 og kartlagde frå bakken i oktober 1936 av British Graham Land Expedition under Rymill og kalla opp etter sir Harry Batterbee (1880–1976), assisterande ekspedisjonssjef 1930–38, og styreleiar i Polar Committee i 1934, som støtta ekspedisjonen.
Fylkesveg 6638
Fylkesveg 6638 går mellom Lund og Gullhaugen i Skaun kommune. Vegen er 3,4 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 776 i Sør-Trøndelag.
Eurovision Song Contest 2022
Eurovision Song Contest 2022 (ESC 2022), offisielt '''66. Eurovision Song Contest''', var den 66. gongen Eurovision Song Contest vart arrangert. Tevlinga vart arrangert i Pala Alpitour i Torino i Italia, etter at Måneskin vann tevlinga i 2021 med songen «Zitti e buoni». Dette var den tredje gongen Italia arrangerte tevlinga, etter at landet var vertskap for tevlinga i 1965 og 1991.
Semifinalane vart arrangerte 10. og 12. mai, medan finalen vart arrangert 14. mai. Programleiarane for tevlinga var Laura Pausini, Alessandro Cattelan og Mika.
40 land deltok i Eurovision Song Contest i 2022. Russland skulle opphavleg ha delteke i Torino, men 25. februar 2022 vart landet utestengt frå tevlinga som følgje av den russiske invasjonen av Ukraina 24. februar 2022.
Bakgrunn
Italia vann Eurovision Song Contest 2021 i Rotterdam i Nederland med «Zitti e buoni» og gruppa Måneskin. Dette var tredje gongen Italia vann tevlinga, etter at Gigliola Cinquetti vann i 1964 med «Non ho l'età» og Toto Cutugno i 1990 med «Insieme: 1992». Som vinnar av 2021-tevlinga, vann Italia også retten til å arrangere Eurovision Song Contest i 2022. Dette var den tredje gongen landet arrangerte Eurovision Song Contest. Tevlinga vart arrangert av den italienske ålmennkringkastaren Rai i samarbeid med Den europeiske kringkastingsunionen.
Produksjon
Eurovision Song Contest 2022 vart produsert av den italienske ålmennkringkastaren Radiotelevisione italiana (Rai), i samarbeid med EBU. Claudio Fasulo og Simona Martorelli var sjefsprodusentar, mens Cristian Biondani og Duccio Forzano var produsentar for dei tre direktesendingane.
Slagord, logo og visuelt design
Slagordet for Eurovision Song Contest 2022, The Sound of Beauty (ljoden av venleik), vart offentleggjort 21. januar 2022. Det visuelle designet vart presentert under ein pressekonferanse 24. januar 2022.
Den 22. november 2021 kunngjorde det Roma-baserte studioet Atelier at Rai hadde vald dei til å designe scena for tevlinga. Studioet hadde gjort liknande oppdrag tidlegare, blant anna Sanremo-festivalen i 2013 og 2019. Dette var fyrste gongen sidan 2016 at scenedesignet i Eurovision vart utført av nokon andre enn den tyske designaren Florian Wieder.
Programleiarar
I eit intervju med det italienske nyheitsbyrået ANSA i desember 2021 stadfesta Stefano Coletta, kanalsjef i Rai 1, at programleiarane for Eurovision Song Contest 2022 skulle offentleggjerast under Sanremo-festivalen 2022. Under Sanremo-festivalens andre show 2. februar 2022 stadfesta Rai at dei internasjonalt kjende artistane Laura Pausini og Mika, samt tv-personlegdomen Alessandro Cattelan vert programleiarar for Eurovision Song Contest 2022.
Andre hendingar
I tillegg til dei to semifinalane og finalen var det fleire andre tilstellingar i Torino under Eurovision-veka. Den faste Eurovision-landsbyen, Eurovision Village, var tevlingas offisielle festivalområde for besøkjande, fans og delegasjonar. Landsbyen låg på Parco del Valentino, og der vart det haldne ei rekkje konsertar og tevlingar i dagane før finalen.
Semifinale 1
Sytten land deltok i den fyrste semifinalen tysdag 10. mai 2022 klokka 21:00 CEST. Dei ti beste bidraga kvalifiserte seg til finalen. Dei førehandskvalifiserte landa Frankrike og Italia framførte og røysta i denne semifinalen. Russland skulle opphavleg ha delteke som det attande landet i denne semifinalen, men 25. februar 2022 vart det utestengt frå tevlinga som følgje av den russiske invasjonen av Ukraina dagen før. Under er deltakarane i den fyrste semifinalen i rekkefølgja dei skulle opptre.
Finalen
Finalen vart arrangert laurdag 14. mai klokka 21.00 CEST, og 25 land deltok: dei fem store landa (inkludert vertslandet Italia), dei ti beste frå semifinale 1 og dei ti beste frå semifinale 2. Under er landa som var klare for finalen. Vertslandet Italia trekte startnummer 9 under delegasjonsmøtet 15. mars 2022, mens den endelege rekkefølgja vart avgjord av produsentane og EBU så fort alle finalistane var klare 12. mai.
Konsekvensar av den russiske invasjonen av Ukraina
Oppladinga til Eurovision Song Contest vart prega av krigen i Ukraina. Den 24. februar 2022 gjekk Russland til åtak på Ukraina, og krigen fekk også fleire konsekvensar for Eurovision Song Contest 2022.